سودان میں رمضان

سودان میں رمضان کا اہتمام کئی سالہ جنگی جد و جہد کی وجہ میڈیا میں کم ہی بیان کیا گیا ہے۔ تاہم 2026ء میں دار الحکومت خرطوم میں طویل جنگ کے بعد پہلی بار رمضان کے دوران روایتی جشن اور روزہ افطار کا منظر دوبارہ لوٹا ہے۔ زیادہ تر علاقے تین سال سے لڑائی اور تباہی کا شکار رہے تھے، جس نے لوگوں کو اپنے گھروں سے بھگا دیا تھا۔ اب جب دار الحکومت کی بہت سی آبادی واپس آ رہی ہے، روزے دار سڑکوں اور گلیوں میں اجتماعی افطار کر رہے ہیں اور پڑوسی اور خاندان ایک ساتھ بیٹھ کر کھانا بانٹ رہے ہیں۔ تاہم جنگ کے اثرات اب بھی واضح ہیں: اشیائے خور و نوش کے دام بہت زیادہ ہیں، معیشت تباہ اور زندگی مشکل ہے، لیکن لوگ پھر بھی ایک دوسرے کی مدد اور امید کے ساتھ رمضان منا رہے ہیں۔

 ملک کے بر سر اقتدار حلقوں کی افطار میں شرکت 
عبوری خود مختار کونسل کے صدر اور سوڈانی مسلح افواج کے کمانڈر اِن چیف جنرل عبد الفتاح البرہان نے پیر کی شام اپنی معائنہ جاتی دوروں کے سلسلے میں "سلیمان بشارہ بیرکس" میں فوجیوں کے ساتھ رمضان افطار میں شرکت کی۔ یہ دورہ اُن فیلڈ وزٹس کا حصہ تھا جن کے ذریعے وہ افواج کی تیاری، حالات اور آپریشنل استعداد کا جائزہ لیتے ہیں اور ساتھ ہی افسران، جونیئر کمیشنڈ افسران اور جوانوں کے ساتھ رمضان کی روحانی فضا میں شریک ہو کر صفوں میں ہم آہنگی اور یکجہتی کو مضبوط بناتے ہیں۔ اس موقع پر انھوں نے ملکی سلامتی اور استحکام کے تحفظ میں سودانی مسلح افواج کے قومی کردار کو سراہتے ہوئے مختلف محاذوں پر تعینات اہلکاروں کے نظم و ضبط اور بلند حوصلے کی تعریف کی۔ اس کے ساتھ ہی عوام نے بھی کھل اجتماعی افطار اور نماز و تراویح کی روایتوں کے بے خوف و کثیر تعداد میں پھر سے حصہ لینا شروع کیا۔

 عوامی بد حالی اور جنگ کے مضر اثرات 
جنگ زدہ سودان میں تقریباً تین سال سے جاری تنازعے کے باعث شدید معاشی بحران اور خوراک کی قلت پیدا ہو چکی ہے۔ رمضان کے دوران بہت سے مسلمان روزہ افطار کرنے کے لیے فلاحی اداروں اور خیراتی دسترخوانوں سے کھانا حاصل کرنے پر مجبور ہیں۔ رپورٹ میں دکھایا گیا ہے کہ عام خاندان اور ضرورت مند افراد افطار کے وقت امدادی مراکز سے تیار شدہ کھانے وصول کر رہے ہیں، جو ان کے لیے زندگی گزارنے کا اہم سہارا بن چکے ہیں۔ مسلسل بے امنی، مہنگائی اور بے روزگاری کے باوجود لوگ مذہبی جذبے کے ساتھ رمضان منانے کی کوشش کر رہے ہیں، جبکہ انسانی ہمدردی کی تنظیمیں ان کی بنیادی ضروریات پوری کرنے میں اہم کردار ادا کر رہی ہیں۔

 حوالہ جات 

زمرہ:رمضان بلحاظ ملک